**คู่มือสำหรับประชาชน : การขออนุญาตเป็นตัวแทนออกของปฏิบัติพิธีการศุลกากรทางอิเล็กทรอนิกส์ (N)**

แก้ไขล่าสุด 06/2566

**หน่วยงานที่ให้บริการ :** กรมศุลกากรกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

หลักเกณฑ์ วิธีการ และเงื่อนไขการขออนุญาตเป็นตัวแทนออกของปฏิบัติพิธีการศุลกากรทางอิเล็กทรอนิกส์

เป็นไปตามประกาศกรมศุลกากรที่ 96/2565 ลงวันที่ 30 มิถุนายน พ.ศ. 2565 เรื่อง ระเบียบปฏิบัติเกี่ยวกับตัวแทนออกของ

และผู้ปฏิบัติงานเกี่ยวกับการออกของ

ส่วนที่ 1

บททั่วไป

ข้อ 4 ตัวแทนออกของบุคคลธรรมดาต้องมีคุณสมบัติ ดังต่อไปนี้

 (1) เป็นบุคคลสัญชาติไทย

 (2) ไม่เคยมีประวัติการกระทำความผิดตามกฎหมายศุลกากรอย่างร้ายแรง หรือถูกเพิกถอนการอนุญาตให้เป็น

ตัวแทนออกของ เว้นแต่ได้ถูกเพิกถอนการอนุญาตเกินกว่า 3 ปี ก่อนวันยื่นคำขอ

 (3) ไม่เคยมีประวัติการกระทำความผิด หรือถูกเพิกถอนการอนุญาตให้เป็นตัวแทนออกของ อันเนื่องมาจากการกระทำความผิดเกี่ยวกับความมั่นคง ยาเสพติด หรือความผิดที่มีผลกระทบต่อประโยชน์สาธารณะอย่างร้ายแรง

 (4) ผ่านการอบรมหลักสูตรตัวแทนออกของจากกรมศุลกากร หรือสถาบันอื่นที่ยื่นขอใช้หลักสูตรตัวแทนออกของต่อ

กรมศุลกากร และผ่านการทดสอบวัดความรู้เพื่อขอปฏิบัติงานเกี่ยวกับการออกของตามที่กรมศุลกากรกำหนด หรือผ่านการอบรมหลักสูตรผู้ชำนาญการศุลกากรของกรมศุลกากร

ข้อ 5 ตัวแทนออกของนิติบุคคลต้องมีคุณสมบัติ ดังต่อไปนี้

 (1) เป็นนิติบุคคลที่จดทะเบียนในประเทศไทย

 (2) ต้องมีพนักงานหรือลูกจ้างซึ่งลงทะเบียนเป็นผู้ปฏิบัติงานเกี่ยวกับการออกของกับกรมศุลกากร

 (3) ไม่เคยมีประวัติการกระทำความผิดตามกฎหมายศุลกากรอย่างร้ายแรง หรือถูกเพิกถอนการอนุญาตให้เป็น

ตัวแทนออกของ เว้นแต่ได้ถูกเพิกถอนการอนุญาตเกินกว่า 3 ปี ก่อนวันยื่นคำขอ

 (4) ไม่เคยมีประวัติการกระทำความผิด หรือถูกเพิกถอนการอนุญาตให้เป็นตัวแทนออกของ อันเนื่องมาจากการกระทำความผิดเกี่ยวกับความมั่นคง ยาเสพติด หรือความผิดที่มีผลกระทบต่อประโยชน์สาธารณะอย่างร้ายแรง

ข้อ 7 ตัวแทนออกของนิติบุคคลและตัวแทนออกของบุคคลธรรมดา อาจเป็นหรือไม่เป็นสมาชิกของสมาคมตัวแทนออกของ

ที่กรมศุลกากรรับรองก็ได้

 กรณีไม่เป็นสมาชิกของสมาคมตัวแทนออกของที่กรมศุลกากรรับรอง ให้ปฏิบัติพิธีการศุลกากรได้โดยมีราคาศุลกากร

ในใบขนสินค้าไม่เกิน 1 ล้านบาท ต่อฉบับ

ข้อ 8 ตัวแทนออกของและผู้ปฏิบัติงานเกี่ยวกับการออกของสามารถตรวจสอบรายชื่อที่ได้รับการอนุญาตให้เป็นตัวแทนออกของและผู้ปฏิบัติงานเกี่ยวกับการออกของได้ทางเว็บไซต์ของกรมศุลกากร ทาง www.customs.go.th ในหัวข้อ ผู้ประกอบการ > การขออนุญาตเป็นตัวแทนออกของหรือผู้ปฏิบัติงานเกี่ยวกับการออกของ > รายชื่อตัวแทนออกของและผู้ปฏิบัติงานเกี่ยวกับ

การออกของที่ได้รับการอนุญาต

ส่วนที่ 2

การลงทะเบียน

ข้อ 9 ผู้ประสงค์จะเป็นตัวแทนออกของและผู้ปฏิบัติงานเกี่ยวกับการออกของต้องลงทะเบียนขออนุญาตต่อกรมศุลกากร

โดยสามารถดำเนินการได้ 3 ช่องทาง ดังนี้

 (1) ลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร

 (2) ลงทะเบียนผ่านระบบลงทะเบียนผู้มาติดต่อออนไลน์ทาง Customs Trader Portal

 (3) ลงทะเบียน ณ หน่วยบริการรับลงทะเบียนของกรมศุลกากร

 กรณีระบบลงทะเบียนผู้มาติดต่อออนไลน์ทางเว็บไซต์กรมศุลกากร หรือระบบลงทะเบียนผู้มาติดต่อออนไลน์ทาง Customs Trader Portal ไม่สามารถใช้งานหรือให้บริการได้ให้ลงทะเบียน ณ หน่วยบริการรับลงทะเบียนของกรมศุลกากร

ข้อ 10 ผู้ขออนุญาตเป็นตัวแทนออกของบุคคลธรรมดาและผู้ปฏิบัติงานเกี่ยวกับการออกของ ซึ่งผ่านการอบรมหลักสูตร

ตัวแทนออกของจากกรมศุลกากร หรือสถาบันอื่นที่ยื่นขอใช้หลักสูตรตัวแทนออกของต่อกรมศุลกากร และผ่านการทดสอบ

วัดความรู้เพื่อขอปฏิบัติงานเกี่ยวกับการออกของตามที่กรมศุลกากรกำหนด ให้สามารถใช้ผลการทดสอบวัดความรู้ดังกล่าวได้ ภายในกำหนดระยะเวลาไม่เกิน 3 ปี นับถึงวันลงทะเบียนขออนุญาต

 ตัวแทนออกของบุคคลธรรมดาและผู้ปฏิบัติงานเกี่ยวกับการออกของที่หมดอายุการอนุญาตสามารถลงทะเบียน

ขอต่ออายุการอนุญาต ภายในกำหนด 3 ปี นับแต่วันสิ้นสุดการอนุญาต โดยไม่ต้องผ่านการทดสอบวัดความรู้ที่กรมศุลกากรกำหนดใหม่

 ตัวแทนออกของบุคคลธรรมดาและผู้ปฏิบัติงานเกี่ยวกับการออกของสามารถลงทะเบียนขอเปลี่ยนสถานะการอนุญาต ภายในกำหนดการอนุญาต หรือไม่เกิน 3 ปี นับแต่วันสิ้นสุดการอนุญาต โดยไม่ต้องผ่านการทดสอบวัดความรู้ที่กรมศุลกากรกำหนดใหม่

 การเปลี่ยนสถานะการอนุญาตตามวรรคสาม หมายความว่า การขอยกเลิกการเป็นตัวแทนออกของบุคคลธรรมดา

เพื่อลงทะเบียนขออนุญาตเป็นผู้ปฏิบัติงานเกี่ยวกับการออกของ หรือการขอต่ออายุการอนุญาตโดยการขอยกเลิกการเป็น

ตัวแทนออกของบุคคลธรรมดาเพื่อลงทะเบียนขออนุญาตเป็นผู้ปฏิบัติงานเกี่ยวกับการออกของ หรือในทางกลับกัน

ข้อ 11 การอนุญาตให้เป็นตัวแทนออกของมีกำหนดอายุ 3 ปี นับแต่วันที่ได้รับอนุญาต

ข้อ 13 การปฏิบัติพิธีการศุลกากรในฐานะผู้รับมอบอำนาจจากผู้นำของเข้า ผู้ส่งของออก ผู้นำของผ่านแดน หรือผู้ขอถ่ายลำ

ต้องกระทำโดยตัวแทนออกของ

 การปฏิบัติพิธีการศุลกากรตามวรรคหนึ่งของตัวแทนออกของนิติบุคคลให้กระทำโดยผู้ปฏิบัติงานเกี่ยวกับการออกของ

ในฐานะพนักงานหรือลูกจ้างของนิติบุคคลดังกล่าว

 ให้ผู้ปฏิบัติงานเกี่ยวกับการออกของสามารถปฏิบัติพิธีการศุลกากรในนามตัวแทนออกของนิติบุคคลเพียงรายเดียว

ข้อ 14 เอกสารเกี่ยวกับการลงทะเบียนตัวแทนออกของและผู้ปฏิบัติงานเกี่ยวกับการออกของตามประกาศนี้ ถ้าทำเป็นภาษา

ต่างประเทศ เจ้าหน้าที่อาจสั่งให้ผู้ลงทะเบียนจัดการแปลเป็นภาษาไทยให้เรียบร้อยก่อนยื่นพร้อมกับเอกสารอื่น ๆ ในคราวเดียว

ข้อ 15 กรณีใช้เอกสารราชการเป็นหลักฐานประกอบการลงทะเบียน กรมศุลกากรจะเป็นผู้แจ้งให้หน่วยงานที่เป็นผู้ออกเอกสารราชการนั้นส่งเอกสารดังกล่าวมาให้เพื่อใช้ประกอบการลงทะเบียน เว้นแต่ผู้ลงทะเบียนมีความประสงค์จะนำเอกสารดังกล่าว

มาแสดงต่อเจ้าหน้าที่ด้วยตนเอง

หมายเหตุ

\*\* ค่าธรรมเนียมคู่มือสำหรับประชาชน 40 บาท/หน้า

\*\* กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วน และไม่อาจแก้ไข/เพิ่มเติมได้ในขณะนั้น

ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสาร/หลักฐาน ร่วมกัน พร้อมกำหนดระยะเวลา

ให้ผู้ยื่นคำขอดำเนินการแก้ไข/เพิ่มเติม หากผู้ยื่นคำขอไม่ดำเนินการแก้ไข/เพิ่มเติมได้ภายในระยะเวลาที่กำหนด ผู้รับคำขอ

จะดำเนินการคืนคำขอและเอกสารประกอบการพิจารณา

\*\* พนักงานเจ้าหน้าที่จะยังไม่พิจารณาคำขอและยังไม่นับระยะเวลาดำเนินงานจนกว่าผู้ยื่นคำขอจะดำเนินการแก้ไขคำขอหรือ

ยื่นเอกสารเพิ่มเติมครบถ้วนตามบันทึกความบกพร่องนั้นเรียบร้อยแล้ว

\*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชน

เรียบร้อยแล้ว

**ช่องทางการให้บริการ**

|  |  |
| --- | --- |
| ***สถานที่ให้บริการ****(หมายเหตุ: กรณีลงทะเบียนเป็นตัวแทนออกของบุคคลธรรมดา)* *ระบบลงทะเบียนผู้มาติดต่อออนไลน์ทาง Customs Trader Portal :* [*https://www.customstraderportal.com*](https://www.customstraderportal.com)*/เว็บไซต์และช่องทางออนไลน์* | ***ระยะเวลาเปิดให้บริการ*** *เปิดให้บริการตลอด 24 ชั่วโมง* |
| ***สถานที่ให้บริการ****(หมายเหตุ: -)* *กองมาตรฐานพิธีการและราคาศุลกากร กรมศุลกากร* *เลขที่ 1 ถนนสุนทรโกษา เขตคลองเตย กรุงเทพฯ 10110**/ติดต่อด้วยตนเอง ณ หน่วยงาน*  | ***ระยะเวลาเปิดให้บริการ*** *เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)* |
| ***สถานที่ให้บริการ****(หมายเหตุ: -)* *สำนักงานศุลกากร/ด่านศุลกากรที่ให้บริการ**/ติดต่อด้วยตนเอง ณ หน่วยงาน*  | ***ระยะเวลาเปิดให้บริการ*** *เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)* |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** ดังนี้

(1) 0 นาที (กรณีลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร)

 (1.1) 30 นาที (กรณีระบบแจ้งให้นำใบตอบรับการยื่นแบบคําขอและแบบแนบมายื่น ณ หน่วยบริการรับลงทะเบียน ของกรมศุลกากร)

(2) 0 นาที (กรณีลงทะเบียนผ่านระบบลงทะเบียนผู้มาติดต่อออนไลน์ทาง Customs Trader Portal)

(3) 30 นาที (กรณีลงทะเบียน ณ หน่วยบริการรับลงทะเบียนของกรมศุลกากร)

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**ตรวจสอบความครบถ้วน/ ถูกต้องของหลักฐานประกอบแบบคำขอ(หมายเหตุ:กรณีลงทะเบียน ณ หน่วยบริการรับลงทะเบียนของกรมศุลกากร)  | 8 นาที | หน่วยบริการรับลงทะเบียนของกรมศุลกากร |
| 2) | **การพิจารณา**การอนุญาตให้ลงทะเบียน/ เจ้าหน้าที่ออกใบตอบรับการลงทะเบียน(หมายเหตุ:กรณีลงทะเบียน ณ หน่วยบริการรับลงทะเบียนของกรมศุลกากร)  | 7 นาที | หน่วยบริการรับลงทะเบียนของกรมศุลกากร |
| 3) | **การพิจารณา**เจ้าหน้าที่บันทึกข้อมูลประวัติเข้าสู่ระบบทะเบียนผู้มาติดต่อ(หมายเหตุ:กรณีลงทะเบียน ณ หน่วยบริการรับลงทะเบียนของกรมศุลกากร)  | 15 นาที | หน่วยบริการรับลงทะเบียนของกรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน (ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 1 ฉบับ**สำเนา** 0 ฉบับ**หมายเหตุ** (บัตรประจำตัวประชาชนของผู้มีอำนาจลงนามในแบบคำขอฯ ใช้กรณีคนไทย) | กรมการปกครอง |
| 2) | **หนังสือเดินทาง (ใช้สำหรับตัวแทนออกของนิติบุคคล)****ฉบับจริง** 1 ฉบับ**สำเนา** 1 ฉบับ**หมายเหตุ** (หนังสือเดินทางของผู้มีอำนาจลงนามในแบบคำขอฯ ใช้กรณีบุคคลต่างด้าว1. ยื่นพร้อมสำเนาหนังสือเดินทาง และรับรองสำเนาถูกต้อง2. หากไม่สามารถนำหนังสือเดินทางมาแสดงได้ ให้ใช้หนังสือรับรองหนังสือเดินทางซึ่งมี Notary Public ที่เชื่อถือได้ หรือสถานทูตตามสัญชาติของบุคคลนั้นเป็นผู้รับรองและออกให้ไม่เกิน 6 เดือน (เลือกแสดงหลักฐานยืนยันตัวตนในลำดับที่ 2-3 อย่างใดอย่างหนึ่ง)) | - |
| 3) | **ใบสำคัญประจำตัวคนต่างด้าว** **(ใช้สำหรับตัวแทนออกของนิติบุคคล)****ฉบับจริง** 1 ฉบับ**สำเนา** 0 ฉบับ**หมายเหตุ** (1. กรณีบุคคลต่างด้าวที่ขออนุญาตเพื่อมีถิ่นที่อยู่ในราชอาณาจักร ต้องแสดงใบสำคัญถิ่นที่อยู่ที่ได้รับอนุญาตให้อยู่ในประเทศไทย2. ยื่นพร้อมรายการต่ออายุที่อนุญาตให้อยู่ในประเทศไทย(เลือกแสดงหลักฐานยืนยันตัวตนในลำดับที่ 2-3 อย่างใดอย่างหนึ่ง)) | สำนักงานตำรวจแห่งชาติ |
| 4) | **แบบคำขออนุญาตเป็นตัวแทนออกของปฏิบัติพิธีการศุลกากร****ทางอิเล็กทรอนิกส์ แนบท้ายประกาศกรมศุลกากรที่ 96/2565** **(ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 1 ชุด**สำเนา** 0 ชุด**หมายเหตุ** (1. ใช้ในกรณีมีความประสงค์ขออนุญาตเป็นตัวแทนออกของปฏิบัติพิธีการศุลกากรฯ2.กรอกข้อความให้ครบถ้วน พร้อมลงลายมือชื่อและประทับตรานิติบุคคล (ถ้ามี)) | กรมศุลกากร |
| 5) | **แบบบัญชีรายชื่อผู้ปฏิบัติงานเกี่ยวกับการออกของ** **(แบบแนบ ต.1) แบบแนบตามประกาศกรมศุลกากรที่ 96/2565****(ใช้สำหรับตัวแทนออกของนิติบุคคล)****ฉบับจริง** 1 ฉบับ**สำเนา** 0 ฉบับ**หมายเหตุ** (1. ใช้สำหรับยื่นแจ้งรายชื่อผู้ปฏิบัติงานเกี่ยวกับการออกของ2. กรอกข้อความให้ครบถ้วน พร้อมลงลายมือชื่อและประทับตรานิติบุคคล (ถ้ามี)3.แนบสำเนาบัตรประจำตัวประชาชนของผู้ปฏิบัติงานเกี่ยวกับการออกของ พร้อมลงนามรับรองสำเนาถูกต้อง) | กรมศุลกากร |
| 6) | **แบบบัญชีรายชื่อผู้นำของเข้า-ผู้ส่งของออก ผู้มอบอำนาจในการปฏิบัติพิธีการศุลกากรและการดำเนิน****กระบวนการในทางศุลกากร (แบบแนบ ต.3) แบบแนบตามประกาศกรมศุลกากรที่ 96/2565****(ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 1 ฉบับ**สำเนา** 0 ฉบับ**หมายเหตุ** (1. ใช้ในกรณีประสงค์จะแจ้งรายชื่อผู้นำของเข้า-ผู้ส่งของออก ผู้มอบอำนาจ ที่ใช้บริการในการปฏิบัติพิธีการศุลกากร2. กรอกข้อความให้ครบถ้วน พร้อมผู้มีอำนาจลงนามลงลายมือชื่อและประทับตรานิติบุคคล (ถ้ามี)) | กรมศุลกากร |
| 7) | **คำร้องมอบอำนาจให้ผู้รับมอบอำนาจกระทำการแทน** **(แบบแนบ ต.5) แบบแนบตามประกาศกรมศุลกากรที่ 96/2565****(ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 1 ฉบับ**สำเนา** 0 ฉบับ**หมายเหตุ** (1. ใช้ในกรณีประสงค์จะกำหนดให้บุคคลอื่นดำเนินการในกระบวนการทางศุลกากร2. กรอกข้อความให้ครบถ้วน และลงลายมือชื่อผู้มอบอำนาจและผู้รับมอบอำนาจพร้อมประทับตรานิติบุคคล (ถ้ามี)3. แนบสำเนาบัตรประจำตัวประชาชน (บุคคลไทย) หรือสำเนาหนังสือ เดินทาง (บุคคลต่างด้าว) ของผู้มอบอำนาจ พร้อมลงนามรับรองสำเนา ถูกต้องโดยเจ้าของบัตรประจำตัวประชาชนหรือเจ้าของหนังสือเดินทาง4. แนบเอกสารในลำดับที่ 1-3 อย่างใดอย่างหนึ่งของผู้รับมอบอำนาจ5. ใช้คำร้องมอบอำนาจฯ กระทำการแทน 1 ฉบับต่อผู้รับมอบอำนาจ 1 ราย พร้อมปิดอากรแสตมป์ 30 บาท) | กรมศุลกากร |
| 8) | **แบบธนาคารเพื่อการขอชำระภาษีอากร และ/หรือ ขอคืนเงินอากร (แบบแนบ ต.6) แบบแนบตามประกาศกรมศุลกากรที่ 96/2565****(ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 1 ฉบับ**สำเนา** 0 ฉบับ**หมายเหตุ** (1. ใช้ในกรณีมีความประสงค์จะใช้บริการ e-Payment เพื่อขอชำระภาษีอากร/ขอคืนเงินอากร โดยให้ยื่นพร้อมเอกสารอื่น ๆ เพิ่มเติมในลำดับที่ 152. กรอกข้อความให้ครบถ้วน พร้อมลงลายมือชื่อและประทับตรานิติบุคคล (ถ้ามี)) | กรมศุลกากร |
| 9) | **บัญชีรายชื่อผู้รับจ้างช่วงของตัวแทนออกของ (แบบแนบ ต.7) แบบแนบตามประกาศกรมศุลกากรที่ 96/2565****(ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 1 ฉบับ**สำเนา** 0 ฉบับ**หมายเหตุ** (1. ใช้ในกรณีประสงค์จะแจ้งรายชื่อผู้รับจ้างช่วงของตัวแทนออกของ ในการปฏิบัติพิธีการศุลกากร2. กรอกข้อความให้ครบถ้วน พร้อมผู้มีอำนาจลงนามลงลายมือชื่อและประทับตรานิติบุคคล (ถ้ามี)3. ยื่นพร้อมสำเนาใบทะเบียนภาษีมูลค่าเพิ่ม (ภ.พ.20) (กรณีตัวแทนออกของ นิติบุคคล) หรือบัตรประจำตัวประชาชน (กรณีตัวแทนออกของ บุคคลธรรมดา) ของตัวแทนออกของ ผู้รับมอบอำนาจ พร้อมผู้มีอำนาจลงนามลงลายมือชื่อและประทับตรานิติบุคคล (ถ้ามี)) | กรมศุลกากร |
| 10) | **หนังสือรับรองนิติบุคคล (ใช้สำหรับตัวแทนออกของนิติบุคคล)****ฉบับจริง** 1 ชุด**สำเนา** 0 ชุด**หมายเหตุ** (ออกให้ไม่เกิน 3 เดือน) | กรมพัฒนาธุรกิจการค้า |
| 11) | **สำเนาหนังสือรับรองการเป็นสมาชิกจากสมาคมตัวแทนออกของ****ที่กรมศุลกากรรับรอง กรณีเป็นสมาชิกสมาคมตัวแทนออกของ****ที่กรมศุลกากรรับรอง****(ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 1 ฉบับ**สำเนา** 1 ฉบับ**หมายเหตุ** (ผู้มีอำนาจลงนามลงลายมือชื่อและประทับตรานิติบุคคล (ถ้ามี)) | - |
| 12) | **ประกาศนียบัตรผ่านการอบรมหลักสูตรตัวแทนออกของจาก****สถาบันวิทยาการศุลกากร กองบริหารทรัพยากรบุคคล กรมศุลกากร** **(ใช้สำหรับตัวแทนออกของบุคคลธรรมดา)****ฉบับจริง** 1 ฉบับ**สำเนา** 1 ฉบับ**หมายเหตุ** (ใช้ในกรณีประสงค์จะลงทะเบียนเป็นตัวแทนออกของบุคคลธรรมดา (เลือกแสดงหลักฐานลำดับที่ 12-14 อย่างใดอย่างหนึ่ง)) | กรมศุลกากร |
| 13) | **หนังสือรับรองการเป็นผู้ชำนาญการศุลกากรจากสถาบันวิทยาการศุลกากร กองบริหารทรัพยากรบุคคล กรมศุลกากร** **(ใช้สำหรับตัวแทนออกของบุคคลธรรมดา)****ฉบับจริง** 1 ฉบับ**สำเนา** 1 ฉบับ**หมายเหตุ** (ใช้ในกรณีประสงค์จะขออนุญาตเป็นตัวแทนออกของบุคคลธรรมดา (เลือกแสดงหลักฐานลำดับที่ 12-14 อย่างใดอย่างหนึ่ง) | กรมศุลกากร |
| 14) | **ประกาศนียบัตรผ่านการอบรมหลักสูตรตัวแทนออกของจาก****สมาคมหรือสถาบันที่กรมศุลกากรรับรอง** **(ใช้สำหรับตัวแทนออกของบุคคลธรรมดา)****ฉบับจริง** 1 ฉบับ**สำเนา** 1 ฉบับ**หมายเหตุ** (ใช้ในกรณีประสงค์จะขออนุญาตเป็นตัวแทนออกของบุคคลธรรมดา (เลือกแสดงหลักฐานลำดับที่ 12-14 อย่างใดอย่างหนึ่ง)) | - |
| 15) | **สำเนาสมุดบัญชีเงินฝากออมทรัพย์ หรือสำเนาบัญชีกระแสรายวัน (Bank Statement) หรือหนังสือรับรองบัญชีที่ธนาคารรับรอง****และออกให้ไม่เกิน 6 เดือน และใช้สำหรับประกอบแบบแนบ ต.6****(ใช้สำหรับตัวแทนออกของนิติบุคคล/ตัวแทนออกของบุคคลธรรมดา)****ฉบับจริง** 0 ชุด**สำเนา** 1 ชุด**หมายเหตุ** (1. ใช้ในกรณีต้องการเพิ่มเติมบัญชีธนาคาร เพื่อขอชำระเงินภาษีอากร และ/หรือขอคืนเงินอากรผ่านธนาคาร2. บัญชีธนาคารจะต้องระบุชื่อธนาคาร สาขา ชื่อเจ้าของบัญชี เลขที่บัญชีเงินฝาก และประเภทบัญชี3. ต้องแสดงรายการเคลื่อนไหวบัญชีล่าสุดที่ไม่เกิน 6 เดือน4. ลงลายมือชื่อและประทับตรานิติบุคคล (ถ้ามี)) | - |
| 16) | **ใบทะเบียนภาษีมูลค่าเพิ่ม (ภ.พ.20) หรือ บัตรประจำตัว****ผู้เสียภาษีอากร หรือ แบบแจ้งการเปลี่ยนแปลงทะเบียนภาษี****มูลค่าเพิ่ม (ภ.พ.09) ที่กรมสรรพากรออกให้ไม่เกิน 2 เดือน** **(ใช้สำหรับตัวแทนออกของนิติบุคคล)****ฉบับจริง** 1 ฉบับ**สำเนา** 0 ฉบับ**หมายเหตุ** (ใช้กรณีนิติบุคคลที่ไม่มีเลขทะเบียนนิติบุคคลจากกรมพัฒนาธุรกิจการค้า หรือเลขประจำตัวผู้เสียภาษีอากรไม่ตรงกับเลขทะเบียนนิติบุคคลของกรมพัฒนาธุรกิจการค้า และนิติบุคคลที่จดทะเบียนสาขา) | กรมสรรพากร |
| 17) | **หนังสือมอบอำนาจ (ใช้สำหรับตัวแทนออกของนิติบุคคล)****ฉบับจริง** 1 ฉบับ**สำเนา** 0 ฉบับ**หมายเหตุ** (1. ใช้ในกรณีที่ผู้มีอำนาจลงนามในแบบคำขอฯ ไม่มาดำเนินการยื่นแบบคำขอฯ ด้วยตนเอง 2. แนบสำเนาบัตรประจำตัวประชาชน (บุคคลไทย) หรือสำเนาหนังสือเดินทาง (บุคคลต่างด้าว) ของผู้มอบอำนาจพร้อมลงนามรับรองสำเนาถูกต้อง โดยเจ้าของบัตรประจำตัวประชาชน หรือเจ้าของหนังสือเดินทาง3. แนบเอกสารในลำดับที่ 1-3 อย่างใดอย่างหนึ่ง ของผู้รับมอบอำนาจ4. ปิดอากรแสตมป์ในหนังสือมอบอำนาจ 10 บาท) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มคุ้มครองและส่งเสริมจริยธรรม กรมศุลกากร(หมายเหตุ: (- ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากรเลขที่ 1 ถนนสุนทรโกษา เขตคลองเตย กรุงเทพฯ - โทรศัพท์สายด่วนศุลกากร 1332 ในวันและเวลาราชการ- โทรสาร หมายเลข 0 2667 6919- ไปรษณีย์ โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110- จดหมายอิเล็กทรอนิกส์ (e-mail) ที่ ctc@customs.go.th))  |
| 2) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |
| 3) | ศูนย์รับเรื่องร้องเรียนการทุจริตในภาครัฐ(หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.)- 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120- สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132- www.pacc.go.th / www.facebook.com/PACC.GO.THศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center)Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบคำขออนุญาตเป็นตัวแทนออกของปฏิบัติพิธีการศุลกากรทางอิเล็กทรอนิกส์ แนบท้ายประกาศกรมศุลกากรที่ 96/2565(หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 02/09/2563